Kalbaris

Kalbaris () – nedidelis miestas, kurortas Australijos vakaruose, Vakarų Australijos valstijoje, Nortamptono grafystėje. Įsikūręs valstijos vakaruose, Indijos vandenyno pakrantėje, prie Merčisono žiočių, apie 500 km į šiaurės vakarus nuo Perto. 1270 nuolatinių gyventojų (2021 m.); moksleivių atostogų metu gyventojų padaugėja iki 8 tūkst.Lydia Vasko, Wild, wild Western Australia with the family, The Straits Times, 2022-07-19. Nuoroda tikrinta 2024-03-05.

Turizmo centras, populiari į pensiją išėjusių vakarų australų apsigyvenimo vieta (gyventojų vidutinis amžius 53 metai).Kalbarri, WA, Aussie Towns. Nuoroda tikrinta 2024-03-05. Veikia anglikonų ir katalikų bažnyčios,Church Services , Kalbarri Visitor Centre. Nuoroda tikrinta 2024-03-05. vidurinė mokykla, sveikatos priežiūros centras, yra nedidelis jachtų ir žvejybos uostas, oro uostas (tik užsakomieji skrydžiai). Išvystyta turizmo infrastruktūra su viešbučiais, kavinėmis ir restoranais, golfo ir teniso aikštynais. Miestą supa Kalbario nacionalinis parkas, į kurį kasmet atvyksta apie 300 tūkst. turistų.Kalbarri National Park management plan 83, p. 2 

Įkurtas 1951 m. kaip žvejų gyvenvietė. Sumažėjus komercinei žvejybai, išaugo turizmo reikšmė.Kalbarri, Australia Now and Then. Nuoroda tikrinta 2024-03-05. 2021 m. balandį Kalbarį nusiaubė atogrąžų ciklonas.David Weber, Ex-Tropical Cyclone Seroja destroys homes, historic jetty and leaves thousands without power, ABC News, 2021-04-13. Nuoroda tikrinta 2024-03-06.

 Šaltiniai 

Kategorija:Vakarų Australijos miestai